CELEX: 32004R1260
Language: lt
Date: 2004-07-08 00:00:00
Title: 2004 m. liepos 8 d. Komisijos reglamentas (EB) Nr. 1260/2004, iš dalies keičiantis Reglamentą (EB) Nr. 838/2004, nustatantį bananų importo į Bendriją pereinamojo laikotarpio priemones dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo

9.7.2004   
            
            
               LT
            
            
               Europos Sąjungos oficialusis leidinys
            
            
               L 239/16
            
         
      KOMISIJOS REGLAMENTAS (EB) Nr. 1260/2004
   2004 m. liepos 8 d.
   iš dalies keičiantis Reglamentą (EB) Nr. 838/2004, nustatantį bananų importo į Bendriją pereinamojo laikotarpio priemones dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį,
   atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmą pastraipą,
   atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo (1),
   kadangi:
   
               (1)
            
            
               Komisijos reglamentas (EB) Nr. 896/2001 (2)nustatė išsamias Reglamento (EEB) Nr. 404/93 taikymo taisykles dėl bananų importo į Bendriją tvarkos.
            
         
               (2)
            
            
               Komisijos reglamentu (EB) Nr. 838/2004 (3) buvo priimtos pereinamojo laikotarpio priemonės, būtinos naujose valstybėse narėse lengviau pereiti nuo buvusios iki jų įstojimo importo tvarkos prie tvarkos, susijusios su bendru bananų rinkos organizavimu. Siekiant aprūpinti rinką, ypač naujose valstybėse narėse, šiuo Reglamentu buvo pereinamajam 2004 m. gegužės 1 d. – gruodžio 31 d. laikotarpiui nustatytas tokiomis pačiomis sąlygomis trečiųjų šalių bananų importo tarifinių kvotų, taikomų pagal Reglamento (EEB) Nr. 404/93 18 straipsnio 1 dalį, papildomas kiekis.
            
         
               (3)
            
            
               Siekiant išduoti importo licencijas pirmajai papildomo kiekio daliai 2004 m. gegužės mėnesio pradžioje, Reglamentu (EB) Nr. 838/2004 buvo priimtos pereinamojo laikotarpio nuostatos, būtinos nustatyti laikiną referencinį kiekį tradiciniams ūkio subjektams ir laikiną paskirstomąjį kiekį netradiciniams ūkio subjektams. Dėl šio nustatymo kompetentingos nacionalinės institucijos galėjo atlikti ūkio subjektų pateikiamų patvirtinančių dokumentų patikrą ir patikrinimą, koreguoti deklaracijas, pateiktas pagal Komisijos reglamento (EB) Nr. 414/2004 (4) 4 ir 5 straipsnius arba pagal naujų valstybių narių tam tikslui priimtas nuostatas, ir prireikus pataisyti teikiamą informaciją, minėtą to paties reglamento 7 straipsnio 3 dalyje arba numatytą tam tikslui valstybėse narėse priimtose nuostatose tinkamu laiku prieš paskirstant kitą papildomo kiekio dalį.
            
         
               (4)
            
            
               Pasibaigus šiam valstybių narių kartu su Komisija atliekamam patikrinimui ir remiantis perduotais suvestiniais duomenimis, reikėtų numatyti, kad 2004 m. gegužės 1 d. – gruodžio 31 d. laikotarpiui kompetentingos nacionalinės institucijos nustatytų kiekvienu konkrečiu atveju specialų referencinį kiekį tradiciniams ūkio subjektams arba specialų paskirstomąjį kiekį netradiciniams ūkio subjektams. Atsižvelgiant į sunkumus, su kuriais susiduria tradiciniai ūkio subjektai, norėdami gauti įrodymų, būtinų išleisti bananus į laisvą apyvartą paskirties šalyje, kopijas, tikslinga numatyti, kad šis specialus referencinis kiekis būtų nustatomas remiantis dokumentais, numatytais Reglamento (EB) Nr. 414/2004 su pakeitimais, padarytais Reglamentu (EB) Nr. 689/2004, 6 straipsnio 2 ir 4 dalyse.
            
         
               (5)
            
            
               Siekiant administruoti papildomą kiekį, nustatytą Reglamento (EB) Nr. 838/2004 3 straipsnyje, reikia, viena vertus, nustatyti koeficientus, taikytinus bendram valstybių narių pateiktam kiekiui, ir, kita vertus, numatyti, jog būtina nustatyti koregavimo koeficientus, kuriuos kompetentingos institucijos privalo taikyti individualiam kiekvieno ūkio subjekto kiekiui 2004 m. gegužės 1 d. – gruodžio 31 d. laikotarpiu.
            
         
               (6)
            
            
               Reikia nustatyti skiriamą kiekį antrai daliai, kad būtų išduotos bananų importo į naujas valstybes nares licencijos nuo 2004 m. liepos mėnesio, ir priimti taisykles dėl paraiškų pateikimo ir licencijų išdavimo.
            
         
               (7)
            
            
               Reikėtų nurodyti taisykles, taikomas administruojant papildomą kiekį per paskutinį 2004 m. ketvirtį.
            
         
               (8)
            
            
               Reglamentas (EB) Nr. 838/2004 turi būti atitinkamai iš dalies pakeistas. Šio reglamento nuostatos turi įsigalioti nuo jų paskelbimo, kad importo licencijos galėtų būti išduodamos 2004 m. liepos mėnesį.
            
         
               (9)
            
            
               Šiame reglamente numatytos priemonės atitinka Bananų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 838/2004 iš dalies keičiamas taip:
   
               1)
            
            
               5, 6, 7 ir 8 straipsniai pakeičiami taip:
               „5 straipsnis
               Antrajam licencijų išdavimo laikotarpiui 2004 m. liepos mėnesį skiriamas kiekis
               Skiriamas 105 000 tonų kiekis antrajam bananų importo į naujas valstybes nares licencijų išdavimo laikotarpiui 2004 m. liepos mėnesį. Iš šio kiekio skiriama 87 150 tonų tradiciniams ūkio subjektams ir 17 850 tonų netradiciniams ūkio subjektams.
               6 straipsnis
               Specialus referencinis kiekis tradiciniams ūkio subjektams 2004 m. gegužės 1 d. – gruodžio 31 d. laikotarpiui
               1.   Kiekvienam tradiciniam ūkio subjektui, kuris kuriais nors referencinio laikotarpio metais (2000, 2001 arba 2002 m.) įvykdė pirminį bananų mažiausio kiekio importą siekdamas juos parduoti vienoje ar keliose naujose valstybėse narėse, valstybės narės, kurioje įregistruotas ūkio subjektas, kompetentingos institucijos nustato specialų referencinį kiekį kiekį 2004 m. gegužės 1 d. – gruodžio 31 d.laikotarpiui, remdamosi pirmiau minėto trejų metų laikotarpio pirminio importo vidurkiu. Šis referencinis kiekis nustatomas pagal Reglamento (EB) Nr. 414/2004 6 straipsnio 2 dalyje ir 4 dalies 1 pastraipoje minėtus patvirtinančius dokumentus.
               Šis specialus referencinis kiekis gaunamas taikant 0,667 koeficientą pirmesnėje pastraipoje minėtam metiniam pirminio importo vidurkiui.
               2.   Atsižvelgdama į valstybių narių pateiktą informaciją ir į 3 straipsnyje nustatytą kiekį, Komisija nustato, jei reikia, koregavimo koeficientą, taikytiną kiekvieno tradicinio ūkio subjekto specialiam referenciniam kiekiui.
               3.   Kompetentingos institucijos praneša kiekvienam ūkio subjektui apie jo specialų referencinį kiekį, prireikus pataisytą taikant 2 dalyje minėtą koregavimo koeficientą, ne vėliau kaip antrą darbo dieną nuo šį koeficientą nustatančio reglamento paskelbimo dienos.
               7 straipsnis
               Specialus paskirstomasis kiekis netradiciniams ūkio subjektams 2004 m. gegužės 1 d. – gruodžio 31 d. laikotarpiui
               1.   Kompetentingos institucijos nustato specialų paskirstomąjį kiekį kiekvienam netradiciniam ūkio subjektui, kurį jos įregistravo, 2004 m. gegužės 1 d. – gruodžio 31 d. laikotarpiui.
               Atsižvelgdama į valstybių narių pateiktą informaciją ir į 3 straipsnyje nustatytą kiekį, Komisija nustato, jei reikia, koregavimo koeficientą, taikytiną kiekvieno netradicinio ūkio subjekto paraiškai dėl paskirtojo kiekio.
               2.   Kompetentingos institucijos praneša kiekvienam netradiciniam ūkio subjektui apie jo paskirstomąjį kiekį ne vėliau kaip antrą darbo dieną nuo šį koeficientą nustatančio reglamento paskelbimo dienos.
               8 straipsnis
               Paraiškų licencijoms gauti pateikimas ir licencijų išdavimas
               1.   Paraiškos importo licencijoms gauti pateikiamos valstybės narės, kurioje yra įregistruotas ūkio subjektas, kompetentingoms institucijoms.
               2.   Importo licencijos (toliau – stojimo licencijos) išduodamos tik naudojimui naujoje valstybėje narėje.
               3.   Paraiškose licencijoms gauti įrašomi šie įrašai: „stojimo licencija“, atsižvelgiant į konkretų atvejį, „tradicinis ūkio subjektas“ arba „netradicinis ūkio subjektas“ ir „Reglamentas (EB) Nr. 838/2004. Licencija galioja tik naujoje valstybėje narėje“.
               Šie įrašai pakartotinai įrašomi į licencijos 20 langelį.“
            
         
               2)
            
            
               Įterpiami šie straipsniai:
               „8a straipsnis
               Paraiškų pateikimas ir importo licencijų išdavimas 2004 m. liepos mėnesį antrajam laikotarpiui
               1.   Antrajam laikotarpiui paraiškos licencijoms gauti pateikiamos ne vėliau kaip šeštą darbo dieną nuo šio reglamento paskelbimo dienos.
               Kad paraiška arba paraiškos licencijoms gauti, kurias pateikė ūkio subjektas, būtų priimtos, joje ar jose negali būti nurodomas bendras kiekis didesnis nei:
               
                           a)
                        
                        
                           35 % specialaus referencinio kiekio, suteikto tradiciniam ūkio subjektui pagal 6 straipsnio 3 dalį;
                        
                     
                           b)
                        
                        
                           35 % specialaus paskirstomojo kiekio, suteikto netradiciniam ūkio subjektui pagal 7 straipsnio 2 dalį.
                        
                     Kompetentingos nacionalinės institucijos išduoda importo licencijas nedelsdamos.
               2.   Pagal šį straipsnį išduotos importo licencijos pradeda galioti faktinę jų išdavimo dieną ir nustoja galioti 2004 m. spalio 7 d.
               8b straipsnis
               Paraiškų pateikimas ir importo licencijų išdavimas 2004 m. rugsėjo mėnesį trečiajam laikotarpiui
               1.   Trečiajam licencijų išdavimo laikotarpiui 2004 m. rugsėjo mėnesį paraiškos licencijoms gauti pateikiamos pagal Reglamento (EB) Nr. 896/2001 15 straipsnį.
               2.   Kad būtų priimtos paraiškos importo licencijoms gauti dėl papildomo kiekio,
               
                           a)
                        
                        
                           kurias pateikia tradiciniai ūkio subjektai, jose negali būti nurodomas didesnis kiekis negu skirtumas tarp 6 straipsnio 3 dalyje nurodyto referencinio kiekio ir bendro kiekio, susijusio su importo licencijomis, kurios jiems buvo išduotos dviems pirmiesiems laikotarpiams gegužės ir liepos mėnesiais;
                        
                     
                           b)
                        
                        
                           kurias pateikia netradiciniai ūkio subjektai, jose negali būti nurodomas didesnis kiekis negu skirtumas tarp 7 straipsnio 2 dalyje minimo paskirstomojo kiekio ir bendro kiekio, susijusio su importo licencijomis, kurios jiems buvo išduotos dviems pirmiesiems laikotarpiams gegužės ir liepos mėnesiais.
                        
                     3.   Šiame straipsnyje minėtos licencijos išduodamos vadovaujantis Reglamento (EB) Nr. 896/2001 18 straipsniu.“
            
         2 straipsnis
   Įsigaliojimas
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. liepos 8 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 47, 1993 2 25, p. 1. Reglamentas su paskutiniais pakeitimais, padarytais 2003 m. Stojimo aktu.
   
      (2)  OL L 126, 2001 5 8, p. 6. Reglamentas su paskutiniais pakeitimais, padarytais Reglamentu (EB) Nr. 838/2004 (OL L 127, 2004 4 29, p. 52).
   
      (3)  OL L 127, 2004 4 29, p. 52.
   
      (4)  OL L 68, 2004 3 6, p. 6. Reglamentas su pakeitimais, padarytais Reglamentu (EB) Nr. 689/2004 (OL L 106, 2004 4 15, p. 17).